Keď som pred pár dňami prišla na sústredenie MISS Slovensko, nevedela som, čo očakávať, Aké budú baby a či sa môj pohľad na ne nezmení. Po pravde, mala som dve favoritky. Možno aj tri. Dnes mám favoritiek trocha viac (ale aj jednu TOP :)), no musím povedať, že môj pohľad na ne sa úplne zmenil. Každý si dokáže utvoriť názor podľa fotiek a podľa toho, čo vidí v médiach, ale skutočnosť je iná. Celkom iná. To čo sa dialo na sústredení a všetkých milión fotiek očakávajte v najbližších príspevkoch. Dnes Vám len veľmi v krátkosti napíšem niečo k dievčatám. Čo som vyzistila, k čomu sa mi priznali a fotky v rôznych situáciach, pri ktorých som ich zvečnila.
1 Lujzi – najvyššia z báb, ktorá otvára finálovú dvanástku. Začína každú choreografiu a je to zážitok, pozerať sa na jej ukážkovú chôdzu. Lujza má svoj vlastný kozmetický salón, kde nie len líči ale aj vykonáva rôzne kozmetický výkony. Jej včerajšie líčenie bolo tak dokonalé, že som si ju musela obzerať stále, keď sme sa stretli. Ale líčenie nie je to jediné, na čo sa pri nej musím stále pozerať. Tie NOHY ! Moja MISS NAJKRAJŠIE NOHY
2 Peti – Ako o sebe Peťka tvrdí – je veľký introvert a môže to vypadať tak, že sa z účasti vo finálovej 12 – stke ani neteší, ale opak je pravdou. Peťka mi pripadá ako presne ten typ dievčaťa o ktorom sa hovorí – ,,Tichá voda brehy myje.." Počas nácvikov sústredene počúva, nevyrušuje, krásne chodí a má najkrajšie a najhustejšie vlasy zo všetkých dievčat. Ale ako sama hovorí, nie je to len tak, mať také krásne vlasy. Peťka je veľmi milá a ochotná – po nácvikoch vo voľnom čase, kedy by sa mohla váľať pri bazéne, pomáha ostatným dievčatám a učí ich chodiť. A čo je veľmi dôležité – je strašne prajná. A to sa v dnešnej dobe už veľmi nevidí. Moja MISS NAJKRAJŠIE VLASY
3 Kika – je tá najviac éterická bytosť, ktorú som kedy mala česť spoznať. Vyzerá ako porcelánová bábika, ktorá sa pri chôdzi nesie ako by chodila po obláčikoch. Má nádherný zasnený pohľad a aj keď jej okolie hovorí, že je na nej najkrajší úsmev, pre mňa sú to práve oči. Veľa nerozpráva, ale na otázky odpovedá tým najjemnejším hláskom, aký vôbec môže existovať. Páčila sa mi aj podľa fotiek, no od prvého momentu ako som ju stretla som si povedala: ,,Áno, je to ona". Pre mňa je Kika DOKONALÁ MISS !
A aby som nezabudla – raz, keď budem krásna, budem mať postavu presne ako ona.
4. Niki – má z finalistiek úplne najtenšie nohy a ukážkovú chôdzu. Modelingu sa venuje už dlhšie a je to z nej cítiť. Keď v telke vysielali telenovelu o Šeherezáde, ľudia ju tak zvykli oslovovať. Strašne ju to štvalo, ale musím povedať, že s kráskou z telenovely toho má veľa spoločného. Aj keď, mňa Niki zaujala viac. MISS MODELKA
5. Broňa – stážistka v televízii JOJ a na jej prejave je cítiť, že už s médiami má nejaké skúsenosti. Má najdlhšie nohy z finalistiek, aj keď momentálne jej prsty na nohách zdobia náplaste a obväzy (to aby ste si nemysli, že byť miss – kou to je len prejsť sa po pódiu, zobrať korunku a ísť na after party). Aj napriek zrážke s kameramanom a následnej rozbitej hornej pere sa dokáže stále usmievať. Broňa píše knihu, ktorú má v pláne čoskoro vydať. Tak sa máme na čo tešiť :).Moja MISS SPISOVATEĽKA
6 Pauli – Na základnej škole jej vďaka strojčeku na zuboch hovorili hromozvod a je vidieť, že to trocha naštrbilo jej sebavedomie. Dnes je v súťaži krásy a môže sa popýšiť nádherným úsmevom. Paulínka je úplne zlatíčko s krásnymi hnedými očami. Jej obľúbené jedlo je praženica a pri raňajkách vždy úplne žiari. Pauli, ver si viac! 🙂 Moja MISS NAJKRAJŠIA TVÁR
7 Julka – je obrovské slniečko, ktoré má stále úsmev na perách. Pri fotení sa dokáže tváriť ako úplne profík, aj keď skúsenosti s modelingom nemá. Počas písania tohto článku som sedela na recepcii hotela Zochova chata a vypočula som si časť rozhovoru personálu ,,Ale vieš, tá 7, ryšavka, to je niečo. Tá sa mi fakt páči." Moja MISS ZLATÍČKO
8 Simi – Najstaršia z báb, ktorá pôsobí najviac suverénne. Možno to bude vekom, možno skúsenosťami. Simonka nie je v tejto sfére žiadnym nováčikom. V momente, keď vytiahnem foťák a ostatné baby to ešte ani nezaznamenali, Simča už stojí s najširším úsmevom, pripravená na fotenie. Videovizitku na hlasovanie o Miss ČAS.sk natočila na prvý krát bez jediného zaváhania. Najkrajšie na sebe považuje svoje zuby, o čom sú presvedčené aj všetky ostatné baby. Je veľmi milá ale hlavne hyperaktívna. V saune dokázala bez rozprávania vydržať 5 sekúnd (áno, našiel sa niekto, kto vydržať byť kratšie ticho ako ja!). Moja MISS Najkrajší prejav.
9 Barborka- Táto slečna je pre mňa najväčším prekvapením ročníka. Podľa fotiek, ktoré boli doteraz zverejnené a podľa toho, čo nám média ponúkli, mi Barborka pripadala namyslene, arogantne a nepríjemne. Zoznámila som sa s ňou medzi prvými a neskutočne ma prekvapila. Až mi je ľúto, že som to sem vôbec napísala, ale aby ste videli ten rozdiel 🙂 Je úplny opak toho, ako som si ju vykleslila. Je neskutočne milá a príjemná a skutočne nepoznám vo svojom živote veľa ľudí, ktorí by na mňa pôsobili tak strašne príjemne. Pri nacvičeovaní úvodnej choreografie si všetci mohli všimnúť, že Barborke to ide výnimočne dobre (však sa nedostala do prvého radu, len tak). Moja NAJSEXI MISS
10 Adriana žiaľ kvôli chorobe musela zo sústredenia predčastne odísť a preto Vám o nej nemôžem napísať nič viac.
11 Barborka – Najväčší smejo, najväčšia pohodáčka. Bezprostrednosť sama o sebe s najvymakanejším telom. Či už treba pre potreby novinárov vliezť do ochladzovacieho bazéna, alebo na seba vyliať vedro s ľadovou vodou, vždy je hlavný dobrovoľník. Z ničoho si nerobí ťažkú hlavu, stres a nervozita jej nič nehovorí, na mieste dlho neobsedí. Dnes som sa báb pýtala, či majú nejaké prezývky z detstva, na čo Barborka zahlásila: ,,Prezúvky? Máme všetky, ale nikto sa neprezúva." 😀 Bakoška mi je povahou určite najbližšie!
Musím však zistiť, ako to robí, že na obede dojedá koláčiky po ostatných babách a aj napriek tomu má postavičku, ktorú jej môže každý závidieť. A pri prestavení finalistiek v Bory Mall Richard zahlásil: ,,Tak tá je nejlepší.." Moja MISS Najväčšia POHOĎÁČKA
12 Lauri
Modroočko Laura, o ktorej sa šepká, že by mohla získať titul MISS Sympatia. Nie len preto, že posledné roky sa vždy ušiel práve slečne s číslom 12 ale preto, že jej pozitivizmus, vždy dobrú náladu a krásny úsmev nie je možné prehliadnuť. Jediná blondínka z dvanástky sa na mňa usmievala od prvého momentu, ako som prišla. Jediná chvíľka, kedy sa tvárila smutne bolo vtedy, keď si baby omylom vymenili obedy a Laura dostala (na chvíľku) nesprávne jedlo. Moja MISS SLNIEČKO
Tak ktorá je Vaša favoritka? 🙂
Nezabúdajte, že stále prebieha hlasovanie o BLOGERA ROKA. Ak máte radi môj blog, hlasovať môžete TU ! 🙂 Zo srdca ĎAKUJEM! 🙂
Vaša